OpenLLM-France/wikimedia huggingface dataset:
# Galàxia infraroja ultralluminosa

Una galàxia infraroja ultralluminosa (ULIRG, de l'anglès UltraLuminous InfraRed Galaxy) és un tipus particular de galàxia que es caracteritza per tenir una lluminositat molt elevada a la regió infraroja de l'espectre electromagnètic, superior a 1012 lluminositats solars, és a dir, més de 100 vegades la lluminositat infraroja d'una galàxia normal com la Via Làctia.
Gairebé totes les ULIRGs mostren signes d'una interacció recent amb una altra galàxia, o són el resultat de la fusió de dues galàxies. La seva elevada lluminositat és deguda a la presència d'un nucli galàctic actiu, un esclat de formació estel·lar o ambdues coses. En aquestes galàxies, la major part de la radiació òptica i ultraviolada emesa pel nucli galàctic actiu o els estels joves està enfosquida per grans quantitats de pols, que s'escalfa i emet en l'infraroig.
Exemples d'aquesta classe de galàxies són Arp 220 i NGC 6240.
# Bruc (desambiguació)

«Bruc» té aquests significats:
* El Bruc, municipi de la comarca de l'Anoia
* Bruc-sur-Aff, municipi francès
* Caserna del Bruc, quarter de l'exèrcit espanyol a Barcelona
* Bruc, arbust pertanyent a la família de les ericàcies
* Bruc d'hivern, pertanyent al gènere Erica
* Bruc boal, arbust
* Bruc (pel·lícula), pel·lícula basada en la llegenda del timbaler
# Argat-Iul

Argat-Iul (en rus: Аргат-Юл) és un poble (possiólok) de l'óblast de Tomsk, a Rússia, que el 2015 tenia 379 habitants.

## Referències

* ↑ Закон Томской области от 10 сентября 2004 года № 204-ОЗ О наделении статусом муниципального района, сельского поселения и установлении границ муниципальных образований на территории Первомайского района
# Resolució 921 del Consell de Seguretat de les Nacions Unides

La Resolució 921 del Consell de Seguretat de les Nacions Unides fou adoptada per unanimitat el 26 de maig de 1994. Després de considerar un informe del Secretari General Boutros Boutros-Ghali sobre la Força de les Nacions Unides d'Observació de la Separació (UNDOF), el Consell va observar els seus esforços per establir una pau duradora i justa a l'Orient Mitjà.
La resolució va demanar a les parts implicades que implementessin de manera immediata Resolució 338 (1973), va renovar el mandat de la Força d'Observadors durant un altre període de sis mesos fins al 30 de novembre de 1994 i va demanar que el Secretari General enviés un informe sobre la situació al final d'aquest període.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Alts del Golan
* Relacions entre Síria i Israel

## Enllaços externs

* PDF Text de la Resolució a UN.org
# Les Quatre Pestes

La Campanya contra les Quatre Pestes (xinès simplificat: 除四害运动; xinès tradicional: 除四害運動 i en pinyin: Chú Sì Hài Yùndòng), coneguda a la Xina també com a “Gran Campanya contra el Pardal” (xinès simplificat: 打麻雀运动; xinès tradicional: 打麻雀運動 i en pinyin: Dǎ Máquè Yùndòng) o « Elimineu els Pardals » （xinès simplificat : 消灭麻雀运动; xinès tradicional: 消滅麻雀運動) va ser un intent d'acabar amb uns problemes que afectaven sobretot a les zones rurals de la Xina. Aquesta campanya està relacionada amb el Gran Salt Endavant (1958 a 1961) i, possiblement, ja es va iniciar a finals de 1957. Les quatre plagues que s'havien de combatre eren les de les rates, els mosquits, les mosques i els pardals.
La humanitat ha sofert al llarg dels segles diverses calamitats. Ja la Bíblia, en parlar de l'Apocalipsi, menciona els quatre genets que causaven terribles desgràcies: la Guerra, la Fam, la Pesta i la Mort. Al llarg de la història de la Xina hi ha constància de desastres deguts a insectes com la llagosta i altres que, ara, se sap que estaven relacionades amb malalties originades per insectes (puces, mosquits, mosques) i altres éssers vius (rates). Mao tenia la convicció que els pardals eren animals nocius que feien disminuir la quantitat de gra de les collites i va exhortar als xinesos a exterminar aquest ocell. Paradoxalment, el resultat fou un desastre i s'ha considerat que va ser una de les causes que provocà la Gran Fam de la Xina (1958-1962). Científics occidentals van arribar a la conclusió que si bé, els pardals mengen gra també mengen insectes, essent el balanç clarament beneficiós per a l'agricultura.
El conte "La nena dels pardals" de Sara Pennypacker i Yoko Tanaka, explica la Guerra dels pardals. L'any 2017 aquest conte va ser adaptat al teatre musical per la companyia Teatre al detall amb música de La Tresca i la Verdesca.

## Referències

* ↑ Pennypackerr,, Sara. La nena dels pardals.
* ↑ ««La nena dels pardals», un conte poètic sobre els herois quotidians, dissabte al Teatre de l'Escorxador de Lleida. LLEIDA DIARI». Arxivat de l'original el 2018-06-13. [Consulta: 12 octubre 2018].

## Bibliografia

* “Mao, La historia desconocida” de Jung Chang i Jon Halliday, Editorial Taurus. 2006. Traducció al castellà. ISBN 9788430605972 (en aquesta obra els autors mencionen com a causa fonamental de la Gran Fam a l'exportació irresponsable d'aliments, únic producte que llavors Xina podia comercialitzar a l'exterior, per tal de finançar la bomba atòmica)

## Enllaços externs

* fragment del documental Great Sparrow campaign 1957 (subtítols en anglès)
* Chinese History: Great Sparrow Campaign Arxivat 2013-05-15 a Wayback Machine. (anglès)
# Francesco Masciarelli

Francesco Masciarelli (Pescara, Abruços, 5 de maig de 1986) és un ciclista italià, professional del 2007 al 2012. És fill del també ciclista Palmiro Masciarelli.
En el seu palmarès destaca la victòria a la Volta al Japó de 2007.

## Palmarès

* 2007
** 1r a la Volta al Japó i vencedor de 2 etapes
* 2008
** 1r al Giro del Laci
* 2010
** Vencedor d'una etapa del Tour del Mediterrani

### Resultats al Giro d'Itàlia

* 2009. 17è de la classificació general
* 2010. Abandona (8a etapa)
* 2011. No surt (17a etapa)

## Enllaços externs

* Fitxa a cyclingbase.com Arxivat 2016-03-03 a Wayback Machine.
* Fitxa a sitiodeciclismo.net
# Matthews (Carolina del Nord)

Matthews és una població dels Estats Units a l'estat de Carolina del Nord. Segons el cens del 2006-2008 tenia 26.901 habitants.
Segons el cens del 2000, Matthews tenia 22.127 habitants, 7.837 habitatges i 6.144 famílies. La densitat de població era de 601,2 habitants per km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Matthews». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Matthews». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Galàxia espiral de gran disseny

Una galàxia espiral de gran disseny és tipus de galàxia espiral en la qual l'estructura espiral està formada per dos o més braços prominents i ben definits a diferència de les galàxies espirals floculentes, en les quals l'estructura espiral està pitjor definida.
Els braços espirals d'una galàxia d'aquest tipus poden estendre diversos radians i ocupar una bona fracció del seu radi. Es calcula que aproximadament un 10% de les galàxies espirals són d'aquest tipus.

## Origen

La teoria de l'ona de densitat és la preferida per explicar com es formen aquestes estructures. D'acord amb aquesta teoria, els braços espirals són zones més denses en el disc d'una galàxia espiral produïdes per ones de densitat, les quals es mouen a una velocitat diferent que les de les estrelles. L'atracció gravitatòria del material present en un braç espiral causa que en apropar-se a aquest les estrelles s'accelerin, i que en sortir siguin frenades, provocant que el material s'acumuli en aquestes zones. A més, en ser zones més denses, l'hidrogen es comprimeix i s'hi produeix formació estel·lar.
L'origen de les ones de densitat es desconeix, però es creu que pot estar relacionat amb interaccions gravitatòries, ja que moltes galàxies d'aquest tipus tenen galàxies companyes properes; la presència d'una barra central també pot ser la causa de la seva aparició.

## Exemples

Exemples notables d'aquest tipus de galàxies en el Catàleg Messier són: l'M51, l'M81, i l'M74, així com l'antiga BX442.

## Referències

* ↑ Spiral Structure
* 1 2 What is the origin of spiral structure in galaxies?
* ↑ Grand Design Spiral
* ↑ The Origins of Spiral Arms
# Bruce Chatwin

Charles Bruce Chatwin (prop de Sheffield, 13 de maig de 1940 – Niça, 18 de gener de 1989) va ser un escriptor i periodista anglès especialitzat en cròniques de viatges i novel·la.
Als 18 anys entrà a treballar a la subhasta Sotheby's i d'aquí va començar-se a interessar per l'art, les antiguitats i l'arqueologia. El seu primer llibre In Patagonia (1977), va ser dels més coneguts, i a partir d'aquí, va rebre diferents premis literaris. La seva manera d'escriure en forma de crònica i dietari, ha influenciat escriptors com: William Dalrymple, Claudio Magris o Rory Stewart.

## Obres destacades

* In Patagonia (1977)
* The Viceroy of Ouidah (1980)
* On the Black Hill (1982)
* The Songlines (1987)
* Utz (1988)
* What Am I Doing Here (1989)

## Referències

* ↑ «Bruce Chatwin». Encyclopædia Britannica [Consulta: 27 agost 2017].
* ↑ Featherstone, Kerry; Speake, Jennifer (ed.). «Chatwin, Bruce (1940-1989) British Travel Writer and Novelist». A: Literature of Travel and Exploration: A to F. Taylor & Francis, 2003, p. 232–234. ISBN 978-1-57958-425-2 [Consulta: 27 agost 2017].
# Resolució 929 del Consell de Seguretat de les Nacions Unides

La Resolució 929 del Consell de Seguretat de les Nacions Unides fou adoptada per unanimitat el 22 de juny de 1994. Després de recordar totes les resolucions del Consell de Seguretat sobre Rwanda, incloses les resolucions 912 (1994), 918 (1994) i 925 (1994), el Consell va autoritzar, sota el Capítol VII de la Carta de les Nacions Unides, l'establiment temporal d'una operació multinacional al país per ajudar en els esforços humanitaris i protegir refugiats i desplaçats, fins que es desplegui plenament la Missió d'Assistència de les Nacions Unides a Ruanda (UNAMIR).
El Consell de Seguretat va demanar la represa del procés polític en virtut dels acords de pau. També preveia l'expansió de la UNAMIR i va destacar que seria únicament una força humanitària de naturalesa imparcial. Es va expressar la preocupació per la continuació dels assassinats sistemàtics i generalitzats de civils ruandesos als quals la comunitat internacional ha de respondre.
Es va acordar establir una operació humanitària encapçalada per França fins que la UNAMIR estigués en plena força. L'operació tindria per objecte garantir la seguretat dels desplaçats, refugiats i civils. Es va limitar a un període de dos mesos després de l'aprovació de la present resolució, i es finançaria amb la participació dels Estats membres. Mentrestant, es va instar els Estats membres a proporcionar el suport necessari i contribuir a la UNAMIR perquè la seva missió es pugui ampliar ràpidament.
Es va instar als partits ruandesos a posar fi als assassinats immediatament. Es va demanar al Secretari General Boutros Boutros-Ghali i als països que participaven en l'operació que informessin regularment al Consell, amb el primer informe en 15 dies. El mateix secretari general va haver d'informar sobre l'expansió de la UNAMIR i la represa del procés de pau.
La resolució 929 va ser aprovada per deu vots i cap en contra, amb cinc abstencions de Brasil, Xina, Nova Zelanda, Nigèria i Pakistan.

## Referències

* ↑ Helton, Arthur C. The price of indifference: refugees and humanitarian action in the new century. Oxford University Press, 2002, p. 146. ISBN 978-0-19-925031-8.
* ↑ Schweigman, David. The authority of the Security Council under Chapter VII of the UN Charter: legal limits and the role of the International Court of Justice. Martinus Nijhoff Publishers, 2001, p. 129. ISBN 978-90-411-1641-3.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Guerra Civil ruandesa
* Genocidi de Ruanda

## Enllaços externs

* PDF Text de la Resolució a UN.org
# Josep Roger (desambiguació)

Josep Roger és el nom dels següents personatges:
* Josep Roger, organista del segle xviii originari de Camprodón
* Josep Roger i Balet (Barcelona, 1889 - Buenos Aires, 1973), comerciant i filantrop català
# Matthews

* No s'ha de confondre amb Mathews.
«Matthews» té aquests significats:
* Toponímia:
** Matthews (Carolina del Nord)
** Matthews (Indiana)
** Matthews (Missouri)
* Biografies:
** Chris Matthews (1945), presentador de notícies i comentarista polític estatunidenc, conegut pel seu programa popular, Hardball with Chris Matthews, que es transmet per la cadena de cable MSNBC
** David Matthews (Londres, 1943), compositor anglès principalment d'orquestra, cambra, música vocal i piano
** Darren Matthews (1968), lluitador professional d'Anglaterra que treballa a la marca RAW
** Darren Matthews (ciclista) (Bridgetown, 1991), ciclista de Barbados
** Jenny Matthews (1948), foto-reportera anglesa
** Maurice Matthews (St. Pancras, Londres, 1889 – Bournemouth, 1957), militar, home de negocis i polític anglès
** Michael Matthews (Canberra, 1990), ciclista australià, professional des del 2009
** Sally Matthews (Southampton, 1975), soprano britànica
** Scott Matthews (Wolverhampton, 1976), cantautor anglès
** Stanley Matthews (Hanley, Staffordshire, 1915 - Stoke-on-Trent, 2000), futbolista anglès
** Thomas Matthews (Kensington, 1884 – Ashford, 1969) va ser un ciclista anglès, que va prendre part en els Jocs
* Miscel·lània: Colibrí de Matthews, ocell de la família dels troquílids (Trochilidae) que habita els boscos dels Andes
# Princesa Sela

La princesa Sela (Noruega, 420) va ser una famosa guerrera vikinga, germana del rei noruec Kolles, pirata/corsari també, com ella, i el seu pitjor enemic.
Segons la Gesta Danorum, quan el seu germà va ser proclamat rei, Sela es va apropiar d'una flota de vaixells i es va llançar a una vida de saquejos per la costa, i a atacar totes les naus que se li creuaven a l'Atlàntic nord. Va acumular riqueses i prestigi, però sempre va mantenir un odi latent envers el seu germà i l'objectiu de la seua vida era veure'l derrotat.
Ambiciós i delerós de fortuna, poder i de nous territoris, en una de les seues expedicions Kolles va atacar una illa propera a la costa noruega, però va ser vençut i mort pel jarl Horwendill de Jutlandia. Havent rebut notícia de les intencions del seu germà, Sella es va dirigir així mateix a l'illa; però hi va arribar i, en enfrontar-se a aquell que havia vençut el seu germà, també va acabar morta. Hi ha indicis que Sela, igual que Rusla, la donzella roja (segle X), va existir realment, tot i que no queden clars els detalls concrets que conformen les seues llegendes.

## Referències

* ↑ Yolen, Jane. Sea Queens: Women Pirates Around the World (en anglès). Charlesbridge, 2010-07-01. ISBN 9781607343844.
* ↑ Yolen, Jane. Reinas de los mares. Las mujeres alrededor del mundo. [[Special:BookSources/ISBN 9788497544306|ISBN ISBN 9788497544306]].
* ↑ Preston, Steve. Strange, Powerful & Dangerous Women (en anglès). Lulu Press, Inc, 2016-04-29. ISBN 9781312196865.
* ↑ Ulrike Klausmann, Marion Meinzerin, Gabriel Kuhn (1997), Women pirates and the politics of the Jolly Roger, Black Rose Books, ISBN 1551640597 p. 113.
* ↑ Anne Wallace Sharp (2002), Daring Pirate Women, Twenty-First Century Books, ISBN 0822500310 pp. 27-8.

## Vegeu també

* Dones pirates

## Bibliografia

* Gesta Danorum
* Karsten Friis-Jensen, 2005, Gesta Danorum ISBN 978-87-12-04025-5, ISBN 87-12-04025-8 (en llatí)
* Peter Zeeberg, 2000, Saxos Danmarkshistorie ISBN 87-12-03496-7 (complet) ISBN 87-12-03534-3 (vol 1) ISBN 87-12-03535-1 (vol 2) (en danès)
# EA Digital Illusions CE

EA Digital Illusions CE o EA DICE és una empresa sueca desenvolupadora de videojocs amb seu a Estocolm, fundada l'any 1988. És coneguuda sobretot per la creació de la saga bèl·lica Battlefield, així com del títol Mirror's Edge.

## Història

Va néixer d'un demo group anomenat The Silents, els membres del qual procedien de les localitats d'Alvesta i Växjö, a Suècia.
Als inicis, quan els fundadors encara estudiaven a la Universitat de Växjö, l'oficina de l'empresa era un petit dormitori. Allà desenvoluparen exitosos jocs de pintball per Amiga 500.
El 1998 l'empresa es registrà a la borsa de comerç suec, moment a partir del qual ha experimentat una gran expansió. El 17 de març de 2006 es va fusionar amb Electronic Arts.

## Videojocs

| Amiga | Amiga CD32 | Game Boy Advance | Game Boy Color | GameCube | PC (DOS i Windows) | PC (DOS i Windows) | PlayStation | PlayStation 2 | PlayStation 3 | Xbox | Xbox 360 |
| Pinball Fantasies (1992) | Pinball Illusions (1995) | Barbie: Groovy Games (2002) | Diva Starz Mall Mania (2000) | Shrek Extra Large (2002) | Pinball Fantasies (1993) | Battlefield 1942: The Road to Rome (2003) | True Pinball (1996) | PRYZM Chapter One: The Dark Unicorn | Battlefield: Bad Company (2008) | Shrek (2001) | Battlefield 2: Modern Combat (2005) |
| Pinball Dreams (1992) | | Barbie: Secret Agent Barbie (2002) | | | FIFA Soccer Manager (1997) | Battlefield 1942: Secret Weapons of World War II (2003) | Motorhead (1998) | Battlefield 2: Modern Combat (2005) | Mirror's Edge (2008) | RalliSport Challenge (2002) | Battlefield: Bad Company (2008) |
| Benefactor (1994) | | | | | Pinball Illusions (1998) | Battlefield Vietnam (2004) | NASCAR Heat (2000) | | Battlefield 1943 (2009) | Midtown Madness 3 (2003) | Mirror's Edge (2008) |
| Pinball Illusions (1995) | | | | | STCC 2 (2000) | Battlefield 2 (2005) | Michelin Rally Masters Race of Champions (2000) | | Battlefield: Bad Company 2 (2010) | RalliSport Challenge 2 (2004) | Battlefield 1943 (2009) |
| | | | | | Michelin Rally Masters Race of Champions (2000) | Battlefield 2142 (2006) | Barbie Groovy Games (2002) | | | Battlefield 2: Modern Combat (2005) | Battlefield: Bad Company 2 (2010) |
| | | | | | Battlefield 1942 (2002) | Mirror's Edge (2008) | | | | | |
| | | | | | Rallisport Challenge (2002) | Battlefield Heroes (2009) | | | | | |
| | | | | | Battlefield: Bad Company 2 (2010) | Medal of Honor (2010) | | | | | |

## Referències

* ↑ http://www.allabolag.se/5567106520/bokslut
# Bruce Duffy

Bruce Duffy (Washington DC, 9 de juny de 1951 - Rockville, 10 de febrer de 2022) va ser un escriptor nord-americà d'ascendència irlandesa nascut a Washington DC conegut sobretot per la seva novel·la de no ficció The world as I found it, en català El món com el vaig trobar o El món tal com el trobí sobre la vida del filòsof Ludwig Wittgenstein. Aquesta novel·la guanyà el Whiting Writer's Award del 1987 i ha estat considerada per Joyce Carol Oates com una de les cinc millors novel·les de no ficció. Existeix traducció castellana d'edicions B amb el títol El mundo cómo lo encontré. Bruce Duffy col·labora entre altres publicacions al Harper's Magazine. També va escriure altres dues novel·les Last comes the egg i Dysaster was my God:A novel of the outlaw life of Artur Rimbaud.

## Referències

* ↑ Crítica de The World As I Found It al New York Times
* ↑ Contemporary Authors Online, Gale, 2009. Reproduced in Biography Resource Center. Farmington Hills, Mich.: Gale, 2009.
# Cantó de Troyes-5

El cantó de Troyes-5 és un cantó francès del departament de l'Aube, situat al districte de Troyes. Compta amb part del municipi de Troyes.

## Història

Llista dels consellers generals successius :
| Data d'elecció | Identitat | Partit |
| 1973-1992 | André Beury | Centrista, després UDF |
| 1992-2004 | Albert Danilo | PS |
| 2004- | Sibylle Bertail | UMP |
| les dades anteriors no són pas conegudes ||||
# Josep Simorra

Josep Simorra i Prujà (Barcelona, 26 de novembre de 1924 - 3 de març de 2013) fou un baríton català.
Durant el servei militar a Saragossa va provar la seva veu amb la mestra Luisa Pierrick que li va aconsellar que estudiés, però a casa preferien que es fes càrrec de la coneguda Sastreria Simorra, que era el negoci familiar. Es diplomà en Tall i Confecció el 1943.
Després de casar-se, amb major autonomia, va decidir fer una temptativa com a cantant i, el 1951, va cantar Marina al Centre Cultural de Barri Nou, a Barcelona. Tot i que va agradar prou, no es va mostrar completament satisfet amb els resultats i va decidir estudiar de debò, debutant de forma oficial al Gran Teatre del Liceu, el 1953, a Faust. El 1973 deixà la seva activitat com a cantant professional per dedicar-se al negoci familiar. Cantà al costat de figures de la talla de Carlo Bergonzi, Renata Tebaldi, Mario del Monaco, Ana Maria Olaria o Alfredo Kraus.

## Referències

* ↑ «Esquela». [Consulta: 24 agost 2021].
* ↑ Quién es quién en España. Sor Angela de la Cruz, 2000, p. 1283.
* ↑ La Vanguardia del 15 de desembre de 1953

## Enllaços externs

* Josep Simorra i Prujà a l'Enciclopèdia Catalana.
# Menjamel capbrú

El menjamel capbrú (Melithreptus brevirostris) és un ocell de la família dels melifàgids (Meliphagidae).

## Hàbitat i distribució

Habita el bosc obert i matolls des del sud-oest i sud d'Austràlia Occidental cap a l'est, a través del sud d'Austràlia Meridional, incloent l'illa Kangaroo, fins al sud-est de Queensland, centre i est de Nova Gal·les del Sud i Victòria.

## Referències

* ↑ «Menjamel capbrú». Cercaterm. TERMCAT, Centre de Terminologia. Rev. 22/04/2022(català)
# Princeses del Regne Unit de la Gran Bretanya i d'Irlanda

El títol de princesa del Regne Unit de la Gran Bretanya i Irlanda (fins al 1922) i d'Irlanda del Nord (a partir de 1922) té el tracte d'altesa reial. És aplicat a les dones de la família reial britànica, essent per les esposes del prínceps de Gal·les, les filles dels prínceps del Regne Unit i les seves esposes. Especial menció mereix la casa reial de Hannover de la qual tots els seus descendents portaren aquest títol per naixement fins a l'any 1917.